Informācija par 2024.gada 13. marta Kārtējā dalībnieku sapulcē Nr.1 pieņemtajiem lēmumiem
Dalībnieku sapulce sasaukta saskaņā ar Publiskas personas kapitāla daļu un kapitālsabiedrību pārvaldības likuma 14.pantu, 65.panta otro daļu, 66.panta pirmās daļas 1., 2., 5., 8. un 13.punktu, 68.panta pirmo daļu, 69.panta pirmo daļu. 
Sapulces norises vieta un laiks: Jaunā iela 31C, Jēkabpils, Jēkabpils novads, 2024.gada 13.marts plkst.15.30.

Sapulces darba kārtība:
1.	Sabiedrības ar ierobežotu atbildību „Jēkabpils ūdens” 2023.gada pārskata apstiprināšana.
2.	Anketā par kapitālsabiedrības darbības turpināšanas principa piemērošanu identificēto risku ietekmes uz kapitālsabiedrības turpmāko darbību izvērtējums, ietekme uz pašvaldības budžetu. 
3.	Valdes atbilstoši noteiktai kārtībai sagatavotā un iesniegtā priekšlikuma par kapitālsabiedrības peļņas izlietošanu izskatīšana.
4.	Valdes atbilstoši noteiktai kārtībai sagatavotās un iesniegtās informācijas kapitālsabiedrības lieluma noteikšanai izskatīšana.
5.	Sabiedrības ar ierobežotu atbildību „Jēkabpils ūdens” zvērināta revidenta iecelšana un atlīdzības noteikšana revidentam.
6.	Citi jautājumi.

1.
Sabiedrības ar ierobežotu atbildību “Jēkabpils ūdens” 2023. gada pārskata  apstiprināšana

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, 65.panta otro daļu, 66.panta pirmās daļas 1.punktu, 
Kapitāla daļu turētāja pārstāvis ar 7 105 581, 00 balsīm PAR, pret nav, atturas nav, nolemj:
1.1.  Apstiprināt sabiedrības ar ierobežotu atbildību “Jēkabpils ūdens” 2023.gada pārskatu (pielikumā).
2.
Anketā par kapitālsabiedrības darbības turpināšanas principa piemērošanu identificēto risku ietekmes uz kapitālsabiedrības turpmāko darbību izvērtējums, ietekme uz pašvaldības budžetu

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, 65.panta otro daļu, 66.panta pirmās daļas 13.punktu, 
Kapitāla daļu turētāja pārstāvis ar 7 105 581 balsīm PAR, pret nav, atturas nav, nolemj:
2.1. Nav konstatēta kapitālsabiedrības finansiālās darbības ietekme uz pašvaldības budžetu. 
2.2. Aizpildot anketu par kapitālsabiedrības darbības turpināšanas principa piemērošanu nav identificēti riski. 
3.
Valdes atbilstoši noteiktai kārtībai sagatavotā un iesniegtā priekšlikuma par kapitālsabiedrības peļņas izlietošanu izskatīšana

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, 35.pantu, 65.panta otro daļu, 66.panta pirmās daļas 2.punktu, Komerclikuma 180.pantu, Jēkabpils novada domes 27.01.2022. lēmuma Nr.64 “Jēkabpils novada pašvaldības kapitālsabiedrību un kapitāla daļu pārvaldes kārtība” 50.1. un 50.3.punktu, 
Kapitāla daļu turētāja pārstāvis ar 7 105 581 balsīm PAR, pret nav, atturas nav, nolemj:
3.1. Sabiedrības 2023.gada peļņu sadalīt sekojoši :
3.1.1. Sabiedrības iepriekšējo gadu zaudējumu 408 853 euro segšanai.
3.1.2. Atlikušo peļņas daļu 25 038 euro novirzīt pamatlīdzekļa (ģeneratora) iegādei attīrīšanas iekārtās “Daugavsala” pakalpojuma kvalitātes paaugstināšanai un darbības nepārtrauktības nodrošināšanai.
4.
Valdes atbilstoši noteiktai kārtībai sagatavotās un iesniegtās informācijas kapitālsabiedrības lieluma noteikšanai izskatīšana

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, 65.panta otro daļu, 66.panta pirmās daļas 13.punktu, Ministru kabineta 04.02.2020. noteikumu Nr.63 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru” 6.punktu, 
Kapitāla daļu turētāja pārstāvis ar 7 105 581 balsīm PAR, pret nav, atturas nav, nolemj:
4.1. Noteikt, ka Sabiedrība ar ierobežotu atbildību “Jēkabpils ūdens” atbilst vidējo kapitālsabiedrību rādītājiem.
4.2. Sabiedrību ar ierobežotu atbildību “Jēkabpils ūdens” iedalīt vidējo kapitālsabiedrību grupā.
5.
Sabiedrības ar ierobežotu atbildību “Jēkabpils ūdens” zvērināta revidenta iecelšana un atlīdzības noteikšana revidentam

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, 65.panta otro daļu, 66.panta pirmās daļas 5. un 8.punktu,
Kapitāla daļu turētāja pārstāvis ar 7 105 581 balsīm PAR, pret nav, atturas nav, nolemj:
5.1. Ievēlēt AS “Nexia Audit Advice”, reģistrācijas Nr. 40003858822 zvērinātu revidenti Birutu Noviku par sabiedrības ar ierobežotu atbildību “Jēkabpils ūdens” revidentu pārskata par 2024.gadu revidentu, slēdzot atbilstošu pakalpojuma līgumu.
5.2. Noteikt AS “Nexia Audit Advice” revidentei Birutai Novikai atlīdzību par 2024.gada pārskata revīzijas veikšanu un neatkarīga revidenta ziņojuma sagatavošanu 1800 euro apmērā, neskaitot pievienotās vērtības nodokli.
5.3. Slēdzot pakalpojuma līgumu ar zvērinātu revidentu tā nosacījumos kā obligātu kritēriju iekļaut pienākumu sniegt atzinumu par kapitālsabiedrības gada pārskatu līdz 01.03.2025.
6.
Citi jautājumi

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, 65.panta otro daļu, 66.panta pirmās daļas 13.punktu, 
Kapitāla daļu turētāja pārstāvis ar 7 105 581 balsīm PAR, pret nav, atturas nav, nolemj:
6.1. Nākamajā dalībnieku sapulcē valdes loceklim sniegt ziņojumu par Administrācijas izmaksu optimizāciju.


